ma Malakasi anu ma Matasikala (toki Malakasi: Madagasikara [madaɡasʲˈkʲarə̥]) li ma sike telo lon ma Apika. telo suli Palata li lon sike ona. ma sike telo la, ona li suli nanpa tu tu (ma Ponejo li suli nanpa tu wan). soweli 90% pi ma Malakasi li lon ala ma ante. soweli jan pi kon moli (soweli jan Lemu) li lon ma Malakasi. tenpo pini la, jan Malakasi li kama tan ma Intonesija. tenpo sike 900 la, jan Pantu li kama tan ma Apika. tenpo sike 1896 la, ma Kanse li kama lawa e ma Malakasi. tenpo sike 1960, ma Malakasi li toki e lawa sin.
nimi Matasikala li kama tan jan Mako Polo. nimi ni li kama tan ma tomo Mukasiso lon ma Somalija.